sagorsarker/bangla-wikipedia huggingface dataset:
আপবীতি (দরিয়াবাদি)

আপবীতি () ভারতীয় দেওবন্দি ইসলামি পণ্ডিত আব্দুল মাজেদ দরিয়াবাদির রচিত আত্মজীবনী। তিনি শেষ বয়সে এটি রচনা করেন, যা তার মৃত্যুর পর ১৯৭৮ সালে প্রকাশিত হয়। বইটির ভূমিকা লিখেছেন আবুল হাসান আলী হাসানী নদভী। বইটি মোট ৫০ অধ্যায়ে বিভক্ত। তার মধ্যে শেষ দুই অধ্যায় পরে সংযোজন করা হয়। এতে দরিয়াবাদির পূর্বপুরুষ, পরিবার, আত্মীয়, জন্ম, প্রাথমিক শিক্ষা, পারিবারিক শিক্ষা, স্কুল ও কলেজ জীবন, বৈবাহিক জীবন, প্রবন্ধ ও পুস্তক রচনা, নাস্তিক্যের সূচনা, ইসলামের দিকে প্রত্যাবর্তন, রাজনৈতিক জীবন, বাইয়াত, রচনা ও সংকলন, অর্থনৈতিক জীবন, ভ্রমণ, স্নেহভাজন ব্যক্তিবর্গ, সন্তানাদি, জীবন অভিজ্ঞতার সার-নির্জাস, জীবনের সবচেয়ে বড় দুর্ঘটনা ইত্যাদি বিস্তারিত আলোচিত হয়েছে। বইটির বঙ্গানুবাদ প্রকাশ করেছে ঢাকার মুহাম্মদ ব্রাদার্স।
গ্রন্থের সূচনা দরিয়াবাদির পূর্বপুরুষের আলেখ্য দিয়ে। অতঃপর শৈশবের বর্ণনা। পিতা-মাতা ভাইবোনের বর্ণনা। স্কুল-কলেজে কৃতিত্বের সাক্ষর। গড়ে উঠা দ্বীনি পরিবেশ। দ্বীনি পরিবেশে থাকার পরও মাঝজীবনে তিনি ছিলেন নাস্তিক্য মনোভাবের। ফলে জীবনের এক দীর্ঘসময় দ্বীনধর্মের অনেক দূরে থাকেন। তার লিখনীতে বিষয়গুলো ফুটে উঠে। প্রবন্ধ রচনা, পত্রিকা সম্পাদনা, অধ্যাপনাসহ বিভিন্ন কাজে সম্পৃক্ত ছিলেন। খিলাফত আন্দোলন, আলিগড় মুসলিম বিশ্ববিদ্যালয়, দারুল উলুম নদওয়াতুল উলামা, দারুল মুসান্নিফীন শিবলী একাডেমী সহ বিভিন্ন সামাজিক সাংস্কৃতিক আন্দোলনের সাথে জড়িত। তার জীবন ঘিরে আছে শিবলী নোমানীর লিখনীর মুগ্ধতা, সুলাইমান নদভীর স্নেহপূর্ণ সাহচর্য, আলী নদভীর দিকনির্দেশনা ও আশরাফ আলী থানভীর একান্ত সান্নিধ্য। সাধারণ শিক্ষিত লোক হয়ে আবার আলেম হওয়ার পিছনে এদের ভূমিকা অপরিসীম।
ব্রিটিশ মুসলিম সংগঠন

ব্রিটিশ মুসলিম সংগঠন (ইংরেজি:Association of British Muslims; সংক্ষেপে AoBM) হলো ব্রিটিশ মুসলিমদের একটি সংগঠন। ১৮৮৯ সালে শেখ আবদুল্লাহ কুইলিয়াম এটি প্রতিষ্ঠা করেন।
ব্রিটিশ মুসলিম সংগঠন ইংল্যান্ডের লিভারপুলে ইংলিশ ইসলামিক অ্যাসোসিয়েশন হিসেবে যাত্রা শুরু করে। ১৯ শতকের একজন ধর্মান্তরিত মুসলিম আবদুল্লাহ কুইলিয়াম এটি প্রতিষ্ঠা করে। ঐ একই বছরে আবদুল্লাহ কুইলিয়াম শাহজাহান মসজিদ নামে ইংল্যান্ডের অন্যতম মসজিদগুলোর মধ্যে একটি প্রতিষ্ঠা করেন। এওবিএম (AoBM) ১৯১৪ সালে নাম পরিবর্তন করে "ব্রিটিশ মুসলিম সোসাইটি" রাখে এবং পরবর্তীতে ১৯২৪ সালে আবার নাম পরিবর্তন করে "ওয়েস্টার্ন ইসলামিক অ্যাসোসিয়েশন" রাখে। ১৯৭৫ সালে সংস্থাটি পুনরায় নাম পরিবর্তন করে "অ্যাসোসিয়েশন ফর ব্রিটিশ মুসলিমস" পরিণত হয়।১৯৭৮ সালের পরও কখনও কখনও "অ্যাসোসিয়েশন ফর ব্রিটিশ মুসলিমস" নামটি ব্যবহার করা হয়েছে।
এপ্রিল ২০১০ পর্যন্ত, শেখ দাউদ রোসার-ওয়েন এওবিএম (AoBM)-এর আমির হিসেবে দায়িত্ব পালন করে। ফেব্রুয়ারী ২০১১ পর্যন্ত, পল সালাহউদ্দিন আর্মস্ট্রং এবং মোহাম্মদ আব্বাসি এওবিম (AoBM)-এর সহ-পরিচালক হিসেবে দায়িত্ব পালন করে।
২০১০ সালের শেষের দিকে, বিচারবহির্ভূত, সংক্ষিপ্ত বা নির্বিচারে মৃত্যুদণ্ডের বিষয়ে জাতিসংঘের সাধারণ পরিষদের রেজোলিউশন প্রথম দিকে যৌন অভিযোজনসহ বিভিন্ন ধরনের বৈষম্যের জন্য মৃত্যুদণ্ডের বিরোধিতা করলেও পরবর্তীতে সাধারণ পরিষদ আবার যৌন-অভিমুখী ভিত্তিক মৃত্যুদণ্ড বাদ দেওয়া না দেওয়ার পক্ষ রায় দেয়। AoBM এই পরিবর্তনের সমালোচনা করে বলেছে, "এই সময়ে এই ধারাটি অপসারণ করা সেইসব শাসনব্যবস্থার কাছে বেশ ভুল সংকেত পাঠাবে যারা এই বর্বর চর্চায় লিপ্ত হয়, এর অর্থ হলো যে জাতিসংঘ আর তাদের যৌনতার কারণে মানুষের প্রতি দুর্ব্যবহারে উদ্বিগ্ন নয়। জাতিসংঘ এটিকে একটি ছোট বিষয় বলে মনে করে।" "গে" এবং "লেসবিয়ান হিউম্যানিস্ট অ্যাসোসিয়েশন" AoBM-এর এই বিবৃতিকে সমর্থন করেছে।
ফেব্রুয়ারী ২০১১-এ, AoBM পূর্ব লন্ডনে আবির্ভূত হোমোফোবিক কার্যক্রমের সমালোচনা করে। সংগঠনের সহ-পরিচালক "পল সালাহউদ্দিন আর্মস্ট্রং" বলেন, "পবিত্র কুরআনে এলজিবিটি () লোকেদের বিরুদ্ধে কিছুই নেই। আল্লাহ আদম (আ:) এর প্রতিটি পুত্র/কন্যাকে সম্মানিত করেছেন, তাই এই ধরনের ঘৃণ্য বার্তা শুধু নৈতিক ও নৈতিকভাবে ভুল নয়, প্রকৃতপক্ষে অনৈসলামিক।"
ফেব্রুয়ারী ২০১২-এ, AoBM সৌদি আরবের রাজা "আবদুল্লাহকে" হামজা কাশগরির বিরুদ্ধে ব্লাসফেমির অভিযোগ প্রত্যাহার করার জন্য আহ্বান জানায়। তিনি তার টুইটার অ্যাকাউন্টে তিনটি টুইট প্রকাশ করেন এই বলে যে "মুক্তচিন্তা করা মোটেই অপরাধ নয়।, ... যে রাষ্ট্র ব্লাসফেমির জন্য শাস্তি প্রয়োগ করে সে রাষ্ট্র ইসলামের সত্যিকারের চেতনার প্রতি বৈপরীত্য প্রকাশ করে, এবং আমাদের নবি (স.)-এর প্রতিও, যিনি এমন মানুষ ছিলেন যে যারা তাঁকে অপমান করেছিলেন তাদের প্রতিও সহানুভূতিশীল ছিলেন।, ... কেবল নিজেদের ক্ষমতা প্রকাশ করার জন্য কাউকে আইনিভাবে বিচার করা, কারারুদ্ধ করা বা আটক করা উচিত নয়।"
কার্টুন নেটওয়ার্ক (পোল্যান্ড)

কার্টুন নেটওয়ার্ক শিশুদের লক্ষ্য করার একটি পোলীয় পে টেলিভিশন চ্যানেল, যা ১৯৯৮ সালে উদ্বোধন হয় একই নামের যুক্তরাষ্ট্রভিত্তিক টেলিভিশন চ্যানেলের স্থানীয়করণ সংস্করণ হিসেবে। চ্যানেলটির মালিক হচ্ছে ওয়ার্নার ব্রস. ডিসকভারি, এবং পরিচালক হচ্ছে মিউনিখভিত্তিক টার্নার ব্রডকাস্টিং সিস্টেম জার্মানি।
কার্টুন নেটওয়ার্ক ইউরোপকে প্রতিস্থাপন করে কার্টুন নেটওয়ার্ক পোল্যান্ড ১৯৯৮ সালের ১ জুনে সম্প্রচার শুরু করে।
২০০২ সালের ৩০ সেপ্টেম্বরে চ্যানেলটি হাঙ্গেরি এবং রোমানিয়ায় সম্প্রচার করা শুরু করে, এইভাবে এই দেশগুলোর সাথে এটির ভিডিও ফিড ভাগ করে, সাথে হাঙ্গেরীয় এবং রোমানীয় ভাষার অডিও ট্র্যাক অন্তর্ভুক্ত হয়।
২০০৭ সালের ১ মার্চে কার্টুন নেটওয়ার্ক পোল্যান্ড ২৪ ঘন্টার চ্যানেলে রূপান্তরিত হয়। ২০০৮ সালের ১ অক্টোবরে হাঙ্গেরি এবং রোমানিয়ার জন্য একটি আলাদা ফিডের উদ্বোধন হয়, সাথে ২০০২ সালের সেপ্টেম্বরে অন্তর্ভুক্ত দুইটো অতিরিক্ত অডিও ট্র্যাক সেই চ্যানেলে স্থানান্তর হয়। উভয় ফিডসমূহ ওয়ারশ থেকে সম্প্রচার হয়। চ্যানেলটি ২০০২ থেকে ২০০৬ সাল পর্যন্ত চ্যানেলটি একটি টুনামি ব্লকও প্রচারিত করেছিল।
২০১৫ সালের ১৪ অক্টোবরে কার্টুন নেটওয়ার্ক পোল্যান্ড এইচডিতে সম্প্রচার শুরু করেছে।
২০১৬ সালের ১ সেপ্টেম্বরে চেক ইট ৪.০ প্যাকেজ ব্যবহার করে কার্টুন নেটওয়ার্ক পোল্যান্ড পরিবর্তন হয়। ২০১৮ সালের ৪ জুনে প্রথম বারের জন্য কার্টুন নেটওয়ার্ক পোল্যান্ড কার্টুন নেটওয়ার্ক ক্লাসিক অনুষ্ঠান প্রচারিত করা শুরু করে।
২০২১ সালের ১ জানুয়ারিতে আরআরটিভির থেকে চেক লাইসেন্স সহ কার্টুন নেটওয়ার্ক পোল্যান্ড সম্প্রচার শুরু করে।
স্বামী বিবেকানন্দ রোড মেট্রো স্টেশন

স্বামী বিবেকানন্দ রোড, সাধারণত সংক্ষেপে এসভি রোড দ্বারা উল্লেখ করা হয়, এটি ভারতের বেঙ্গালুরুতে নম্মা মেট্রোর বেগুনি লাইনের একটি স্টেশন।
বাইয়াপ্পনহাল্লি মেট্রো স্টেশন

বাইপ্পানাহল্লির মেট্রো স্টেশন হল ভারতের ব্যাঙ্গালোরে নম্মা মেট্রোর পূর্ব-পশ্চিম করিডোরের পূর্ব টার্মিনাল।
বিএমআরসিএল বাইয়াপ্পানাহল্লি স্টেশন থেকে এনজিইএফ-এর পাশে (কস্তুরীনগর) বিএমআরসিএল-এর ট্রাফিক ইন্টিগ্রেশন এলাকা পর্যন্ত একটি স্কাইওয়াক তৈরি করেছে। মেট্রো রেলওয়ে নিরাপত্তা কমিশনার (দক্ষিণ সার্কেল) স্কাইওয়াক নির্মাণের অনুমতি দিয়েছিল। 
প্রথমদিকে, যাত্রীদের দাবি সত্ত্বেও নাম্মা মেট্রো স্টেশনগুলিতে কোনও টয়লেট ছিল না। মেট্রোর প্রথম টয়লেটসমূহ বাইপ্পানাহাল্লি ও ইন্দিরানগর স্টেশনে ২০১৩ সালের ২১শে জুন খোলা হয়েছিল। 
বাইপ্পানাহাল্লি স্টেশনে একটি ২,৬০০ বর্গ মিটার পার্কিং এলাকা রয়েছে। এটি ২০১৫ সাল পর্যন্ত চুক্তির অধীনে কেন্দ্রীয় পার্কিং পরিষেবা দ্বারা পরিচালিত হয়েছিল। পার্কিং লটে ১০০ টি চার চাকার এবং ১৫০ টি দুই চাকার যানবাহন থাকতে পারে। এটিই পার্কিং সুবিধা প্রদানকারী প্রথম নাম্মা মেট্রো স্টেশন। 
মেট্রো স্টেশনটি ভারতীয় রেলওয়ে নেটওয়ার্কের বাইয়্যাপ্পানাহালি রেলওয়ে স্টেশনের সাথে সংযুক্ত।
ইন্দিরানগর মেট্রো স্টেশন

ইন্দিরানগর ভারতের বেঙ্গালুরুতে নাম্মা মেট্রোর বেগুনি লাইনের একটি স্টেশন। এটি সিএমএইচ রোড মেট্রো স্টেশন নামেও পরিচিত। স্টেশনটি শহরের ইন্দিরানগর এলাকার সিএমএইচ রোডে অবস্থিত। এটি ২০১১ সালের ২০ই অক্টোবর জনসাধারণের জন্য উন্মুক্ত করা হয়েছিল।
হালাসুরু মেট্রো স্টেশন

হালাসুরু ( উলসুরও বলা হয়) হল ভারতের বেঙ্গালুরুতে নম্মা মেট্রোর বেগুনি লাইনের একটি স্টেশন। এটি ২০১১ সালের২০ই অক্টোবর জনসাধারণের জন্য উন্মুক্ত করা হয়েছিল। এটি ব্যাঙ্গালোরের হালাসুরু লোকালয়ে অবস্থিত।
ট্রিনিটি মেট্রো স্টেশন

ট্রিনিটি হল ভারতের বেঙ্গালুরুতে নম্মা মেট্রোর পার্পল লাইনের একটি স্টেশন। এটি ২০১১ সালের ২০ই অক্টোবর জনসাধারণের জন্য উন্মুক্ত করা হয়েছিল। স্টেশনটি নির্মাণ পুঞ্জ লয়েড করেছিলে। 
ব্যাঙ্গালোর মেট্রো রেল কর্পোরেশন লিমিটেড ২০১৪ সালের ৯ই একটি বৃহৎ কর্পোরেশনের সাথে স্টেশনটির সহ-ব্র্যান্ডিং করার জন্য একটি দরপত্র জারি করে। কর্তৃপক্ষ থেকে জানানো হয়, যে বিজয়ী কোম্পানিকে স্টেশনে সাইনবোর্ড ও একটি কিয়স্ক দেওয়া হবে, এবং তাদের নাম স্টেশনের নামের অংশ হয়ে যাবে, এবং ট্রেনে চড়ে যখন থামার আহ্বান জানানো হবে তখন ঘোষণা করা হবে। 
বিএমআরসিএল ২০১৬ সালের শুরুর দিকে স্টেশনে একটি ৪,০০০ বর্গফুট এলাকা জুড়ে বেসমেন্ট তৈরি করেছিল। সংস্থাটি প্রথমে স্টোরেজের জন্য জায়গাটি ব্যবহার করার পরিকল্পনা করেছিল, কিন্তু পরে সাংস্কৃতিক গোষ্ঠীগুলির ব্যবহারের জন্য এটি ভাড়া দেওয়ার সিদ্ধান্ত নিয়েছে। প্রাথমিকভাবে, বেসমেন্টে মিউজিক জ্যাম হয়েছিল, তবে এটি থিয়েটারের জন্য আরও উপযুক্ত ছিল। বেসমেন্টে আঠারটি লাইট লাগানো আছে, এবং মেঝে একটি মঞ্চ তৈরি করার জন্য আঁকা হয়েছিল। এমজি রোডে মেট্রো অফিস থেকে অনুমতি নিয়ে জায়গাটি ভাড়া নেওয়ার ব্যবস্থা রয়েছে। বিএমআরসিএল প্রতি ঘন্টায় ভাড়া নেয়।
লুঝিন উপসাগর

লুঝিন (, "বুখতা লুঝিনা") রাশিয়ান ফেডারেশনের দূরপ্রাচ্য অঞ্চলের প্রদেশ মাগাদান ওব্লাস্টের তীরে অবস্থিত একটি উপসাগর। রুশ মানচিত্রকার ফিয়োদর লুঝিনের নামে এটির নামকরণ করা হয়েছে।
লুঝিন উপসাগর একটি ছোট, বৃত্তাকার উপসাগর যেখানে উঁচু, পাথুরে তীর রয়েছে। এটির অবস্থান ওখোৎস্ক সাগরের উত্তর উপকূলে এবং ওনারা উপদ্বীপ দ্বারা পূর্বে বৃহত্তর শেলটিং উপসাগর থেকে বিচ্ছিন্ন। পূর্বেদিকে মস্কভিটিন অন্তরীপ এবং পশ্চিমে ইজলায়লভ বর্ধিত ভূমির মাধমে, রাশিয়ার মূল ভূভাগ হতে প্রবেশ করা যায়। এই উপসাগরে কোন সামুদ্রিক জরিপ হয়নি।
১৮৫০ ও ১৮৬০-এর দশকে আমেরিকান তিমিশিকারী জাহাজগুলি এ উপসাগরে আসতো এবং বোহেড তিমি শিকারের জন্য অবস্থান করতো। মার্কিনিরা একে অশ্বক্ষুর উপসাগর নামে অভিহিত করেছে। শিকারিরা কাঠ ও সুপেয় পানির জন্য লুঝিন উপসাগরে নোঙর করতো। ১৮৬০ সালে, নিউ বেডফোর্ডের তিন মাস্তুল বিশিষ্ট পালতোলা জাহাজ "অ্যালিস ফ্রেজিয়ার" (৪০৬ টন) লুঝিন উপসাগরে শীতকালীন অবস্থানের চেষ্টা করেছিল কিন্তু ডিসেম্বরে সাগরের জমাট বরফে জাহাজটির নোঙ্গরের শিকল ছিঁড়ে যায় এবং জাহাজটিকে দূর সমুদ্রে যেতে হয়।
এডাব্লুকিউএএফ আফ্রিকা

এডাব্লুকিউএএফ আফ্রিকা বা আওকাফ আফ্রিকা (AWQAF Africa বা The Awqaf Africa) আফ্রিকার সমস্ত দেশগুলোকে নিয়ে গঠিত। আওকাফ আফ্রিকা বিশ্বের সমস্ত অংশে তার সকল ইসলামিক কার্যক্রম পরিচালনা করা সহ কোনো কোনো সময় আফ্রিকা মহাদেশের বাইরের সমস্ত মুসলমানদের জন্য তাদের কর্মসূচি ও কার্যক্রম প্রসারিত করে (বিশেষ করে মুসলিম বিশ্বে)।
১৯৯০ এর দশকের গোড়ার দিকে দামেস্কে স্নাতকোত্তর ডিগ্রি অধ্যয়নরত শেখ আবু-আব্দুল্লাহ আদেলাবু "আওকাফ আফ্রিকা" প্রতিষ্ঠা করে। তিনি একজন পশ্চিম আফ্রিকান মুসলিম পণ্ডিত এবং নাইজেরিয়ান বংশোদ্ভূত ধর্মগুরু। আবু-আব্দুল্লাহ আদেলাবু এই আন্তর্জাতিক সংস্থার প্রথম আল-আমির (প্রেসিডেন্ট) হিসেবে দায়িত্ব পালন করেন।
আওকাফ আফ্রিকা একটি আন্তর্জাতিক সংস্থা যা আফ্রিকার মুসলিমদের মধ্যে মানবিক দুর্দশা দূর করার জন্য কাজ করে। এটি সংস্থাটির বিশেষ এবং প্রাথমিক উদ্দেশ্য। আফ্রিকান ইউনিয়নের মুসলিম রাষ্ট্রগুলো এর সাথে বিশেষভাবে সংযুক্ত। আফ্রিকার প্রতিটি মুসলিম সমাজ ও রাষ্ট্র তাদের জাতীয় কর্মসূচি হিসেবে "আওকাফ আফ্রিকা"র কর্মসূচি গ্রহণ করেছে। ত্রাণ সংকট হ্রাস, মানবিক বিপর্যয় রোধ এবং আধ্যাত্মিক উন্নতি এই আন্তর্জাতিক সংস্থার প্রধান লক্ষ্য। সংস্থাটি দুঃখকষ্ট, দারিদ্র্য এবং ইসলামোফোবিয়ার কারণ অনুসন্ধান করে এবং ইসলামের দৃষ্টিতে সেগুলোর সমাধান প্রচার-প্রচারণার মাধ্যমে তা দূর করার চেষ্টা করে।
সংস্থাটির ভাষ্যমতে এটি উন্মুক্ত কলেজের কার্যক্রম পরিচালনা করে, বিশেষ করে আফ্রিকান বংশোদ্ভূত মুসলমানদের অধ্যয়ন এবং যোগ্যতার অনুসারে শিক্ষা ও কারিগরি দক্ষতা প্রদানের লক্ষ্যে সংস্থাটি কাজ করে এবং তাদেরকে অন্য মুসলিম সম্প্রদায়ের সেবা করতে দক্ষ ও সক্ষম করে। "আওকাফ আফ্রিকান কলেজ" এর অংশগ্রহণকারীদের সর্বাধিক গুরুত্বের সাথে শিক্ষা ও কারিগরি দক্ষতা প্রদানে কাজ করে, যাতে তারা তাদের ব্যক্তিগত ও সম্প্রদায় উভয়ের প্রয়োজনের সাথে খাপ খায়িয়ে নিতে পারে। যারা শিক্ষা, প্রচার, প্রশাসন ও কর্মজীবনের উন্নয়নের মাধ্যমে মুসলিম সম্প্রদায়ের সেবা করতে চায়, "আওকাফ আফ্রিকা" সেসকল স্বেচ্ছাসেবককে বেশি অগ্রাধিকার দেয়। আওকাফ আফ্রিকার প্রকল্পগুলো বাস্তবায়নের জন্য অনলাইনে কয়েকটি ওয়েবসাইটভিত্তিক পোর্টাল কার্যক্রম পরিচালনা করে।পোর্টালগুলো হলো: EsinIslam.com এবং IslamAfrica.com.
আওকাফ আফ্রিকা হলো একটি স্বাধীন স্বায়ত্তশাসিত প্রতিষ্ঠান যার সাংগঠনিক নীতি নিরপেক্ষ। রাজনীতিবিদদের শোষণ, বিশিষ্ট ব্যবসা ও সামরিক সংগ্রামের সাথে সংশ্লিষ্টতা থেকে সংস্থাটি সম্পূর্ণ মুক্ত ও দূরে থাকার চেষ্টা করে। আওকাফ আফ্রিকা জিহাদ অর্থাৎ ইসলামের জন্য সংগ্রাম করে এবং ইসলামিক সংগ্রাম ছাড়া অন্য কোনো সংগ্রামে অংশ নেয় না ও সংগ্রামের আয়োজনও করেনা।
মহাত্মা গান্ধী রোড মেট্রো স্টেশন (বেঙ্গালুরু)

মহাত্মা গান্ধী রোড, সাধারণভাবে সংক্ষেপে এমজি রোড দ্বারা উল্লেখ করা হয়, এটি ভারতের ব্যাঙ্গালোরে নম্মা মেট্রোর বেগুনি লাইনের একটি স্টেশন। এটি পুঞ্জ লয়েড দ্বারা নির্মাণ করা হয়েছিল স্টেশনটি ২০১১ সালে ২০ই অক্টোবর জনসাধারণের জন্য উন্মুক্ত করা হয়েছিল। এমজি রোড স্টেশনের আরবান স্কোয়ারের পাশে একটি সাইকেল স্ট্যান্ড রয়েছে, যেখান থেকে যাত্রীরা সাইকেল ভাড়া নিতে পারে। এই মেট্রো স্টেশনটি আসন্ন পিঙ্ক লাইনের জন্য ম্যাজেস্টিক মেট্রো স্টেশনের পরে নাম্মা মেট্রোর ২য় ইন্টারচেঞ্জ স্টেশন হিসাবে কাজ করবে।
নাম্মা মেট্রো নির্মাণের জন্য পুরনো এমজি রোডের বুলেভার্ড ভেঙে ফেলা হয়েছিল। পুনর্নির্মাণের কাজের জন্য রাজীব গান্ধী গ্রামীণ হাউজিং কর্পোরেশন এবং কর্ণাটক ল্যান্ড আর্মি কর্পোরেশনের মধ্যে চুক্তিবদ্ধ হয়েছিল। সমাপ্তির সময়সীমা ২০১২ সালের মার্চ মাস হিসাবে নির্ধারণ করা হয়েছিল। যাইহোক, কাজটি বিলম্বিত হয়েছিল যখন ভূমি অস্থিতিশীল ছিল এবং এটিকে আরও শক্তিশালী করতে হয়েছিল।
নতুন বুলেভার্ডের জন্য খরচ হয় এবং এর কিছু অংশ ২০১২ সালের ৫ই সেপ্টেম্বর উদ্বোধন করা হয়েছিল। এটি ৮৫০ বর্গ মিটার জুড়ে বিস্তৃত।
বিএমআরসিএল স্টেশনের এক তলায় মহাত্মা গান্ধীর জীবনের একটি প্রদর্শনী খোলার পরিকল্পনা করে। এটি ২০১৩ সালে খোলার জন্য নির্ধারিত ছিল।
কাবন পার্ক মেট্রো স্টেশন

কাবন পার্ক হল ভারতের বেঙ্গালুরুতে নম্মা মেট্রোর পার্পল লাইনের একটি স্টেশন। এটি ২০১৬ সালের ৩০শে এপ্রিল জনসাধারণের জন্য উন্মুক্ত করা হয়েছিল। স্টেশনটি কাবন পার্কের একটি প্রবেশদ্বার থেকে কয়েক মিটার দূরে অবস্থিত। 
পার্পল লাইনের অন্যান্য সমস্ত ভূগর্ভস্থ স্টেশনগুলির মতো কাবন পার্ক মেট্রো স্টেশনটি কাট-এন্ড-কভার পদ্ধতি ব্যবহার করে নির্মিত হয়েছিল। 
বিএয়ারসিএল সূত্রে জানা গেছে, কাবন রোড থেকে দেবনাহল্লির বেঙ্গালুরু আন্তর্জাতিক বিমানবন্দর পর্যন্ত ৩৫ কিমি দীর্ঘ  বেঙ্গালুরু হাই-স্পীড রেল লিংক নামে পরিচিত রেলপথ নির্মাণের প্রস্তাব ছিল। পরে এই প্রস্তাব স্থগিত করা হয়।
বাহরাইনের স্বাধীনতা আন্দোলন

বাহরাইনের স্বাধীনতা আন্দোলন (আরবি: حركة أحرار البحرين الإسلامية, ইংরেজি: Bahrain Freedom Movement; সংক্ষেপে বিএফএম) হল বাহরাইনের লন্ডন-ভিত্তিক একটি বিরোধী দল। দলটির সদর দপ্তর উত্তর লন্ডনের একটি মসজিদে অবস্থিত। এর আন্দোলনের প্রধান মাধ্যম হলো "ভয়েস অব বাহরাইন" নামক ওয়েবসাইট। বাহরাইনের তথ্য মন্ত্রণালয়ের নির্দেশে বাহরাইনের একমাত্র ইন্টারনেট পরিষেবা প্রদানকারী কোম্পানি "বাটেলকো" ওয়েবসাইটটি কয়েক বছর ধরে বাহরাইনে নিষিদ্ধ করেছিল।
বিএফএম (BFM) বাহরাইনে ১৯৯০-এর দশকের বিদ্রোহে অগ্রণী ভূমিকা পালন করেছিল।
এর নেতৃত্বে আছেন "সাইদ আল শেহাবি", যিনি পূর্বে বাহরাইনের প্রধান শিয়া ইসলামি দল "আল ওয়েফাক ইসলামিক ন্যাশনাল সোসাইটির" সদস্য ছিলেন। কিন্তু সেপ্টেম্বর ২০০৫-এ সংসদীয় নির্বাচন বর্জন করে অন্যান্য সদস্যদের সাথে সংসদ থেকে পদত্যাগ করেন। শেহাবি লন্ডন ভিত্তিক আরব সংবাদপত্র "আল কুদস আল আরাবির" একজন লেখক।
২০০১ সালে বাহরাইন সরকারের রাজনৈতিক সংস্কারের ফলে BFM-এর দুইজন বিশিষ্ট নেতা আন্দোলন ত্যাগ করে। সংস্কারের অধীনে, সমস্ত নির্বাসিতকে রাজনৈতিক প্রক্রিয়ায় অংশগ্রহণের জন্য বাহরাইনে ফিরে আসার জন্য আমন্ত্রণ জানানো হয় এবং নেতৃস্থানীয় সদস্যরা তাদের স্বদেশে ফিরে আসেন। যদিও এর সকল সদস্য রাজনৈতিকভাে সাধারণ ক্ষমা পেয়েছে এবং অধিকাংশই রাজনৈতিক প্রক্রিয়ায় অংশগ্রহণের জন্য বাহরাইনে ফিরে এসেছে। বেশ কয়েকজন লন্ডনে রয়ে গেছে যেখানে তারা আশ্রয়প্রার্থীর মর্যাদা ধারণ করে আছে।
৭ মার্চ, ২০১১-এ "আল শেহাবি হক" আন্দোলনের নেতা হাসান মুশাইমা এবং "ওয়াফা আন্দোলনের" নেতা আবদুল ওয়াহাব হোসেন একসাথে সুন্নি সরকারকে উৎখাত করার আহ্বান জানিয়ে "প্রজাতন্ত্রের জন্য জোট সরকার" গঠন করেন। এরপর থেকে দলটি "বাহরাইনের স্বাধীনতা আন্দোলন" নামক আন্দোলনটি পরিচালনা করছে।
কেঙ্গেরি মেট্রো স্টেশন

কেঙ্গেরি হল নম্মা মেট্রোর বেগুনি লাইনের একটি পশ্চিম টার্মিনাল মেট্রো স্টেশন, যা উত্তরে নগরভবী ও পূর্বে রাজরাজেশ্বরী নগরের সীমানা ঘেঁষা কেঙ্গেরি শহরের উপকণ্ঠে পরিষেবা পরিবেশন করে। কেঙ্গেরি হল ভারতের কর্ণাটকের ব্যাঙ্গালোরের শহরের একটি শহরতলি। স্টেশনটি ২০২১ সালের ২৯শে আগস্ট উদ্বোধন করা হয়েছিল এবং জনসাধারণের জন্য ২০২১ সালের ৩০শে আগস্ট পরিষেবা শুরু করেছিল।
সুরাট এজেন্সি

সুরাট এজেন্সি ছিল ব্রিটিশ ভারতের বোম্বে প্রেসিডেন্সির আওতাধীন একটি অন্যতম এজেন্সি। 
এই এজেন্সিটি ১৯ শতকে খানদেশ অঞ্চলের নামাসুসারে খানদেশ এজেন্সি হিসাবে গঠিত হয়েছিল। পরে ১৮৮০ সালে খণ্ডেশ এজেন্সি বিলুপ্ত করে এর নামকরণ করা হয় সুরাট এজেন্সি। ১৯০০ সালের দিকে এই এজেন্সিতে ডাংগ রাজ্যগুলোকে অন্তর্ভুক্ত করা হয়। পরবর্তীতে ১৯৩৩ সালে এটি বিলুপ্ত করে বরোদা ও গুজরাট রাজ্য এজেন্সির সাথে একীভূত করা হয়।
অবশেষে ১৯৪৪ সালে ব্রিটিশ শাসনের শেষদিকে বরোদা ও গুজরাট স্টেট এজেন্সি পশ্চিম ভারত রাজ্য এজেন্সির সাথে একীভূত হয়ে বৃহত্তর বরোদা, পশ্চিম ভারত ও গুজরাট রাজ্য এজেন্সি গঠন করা হয়।
সুরাট এজেন্সির সদর দপ্তর ছিল সুরাটে। ব্রিটিশ রাজ কর্তৃক নিয়োগকৃত একজন রাজনৈতিক এজেন্ট সেখানে নিয়োজিত ছিলেন। তার দ্বায়িত্ব ছিল বোম্বেতে রাজনৈতিক দপ্তরের অফিসে রিপোর্ট করা। 
এজেন্সিটিতে তিনটি ৯-বন্দুকের স্যালুটধারী দেশীয় রাজ্য এবং ডাংগ রাজ্যগুলো অন্তর্ভুক্ত ছিল। 
ডাংগ রাজ্যগুলো ছিল গুজরাট রাজ্যের ডাংগ জেলায় অবস্থিত একগুচ্ছ ছোট রাজ্য।
<templatestyles src="Module:Coordinates/styles.css"></templatestyles>
দ্বারকা (মহাভারত)

দ্বারকা (সংস্কৃত: द्वारका) বা দ্বারবতী হল হিন্দুধর্ম, বৌদ্ধধর্ম ও জৈনধর্মের সাহিত্যে পবিত্র ঐতিহাসিক শহর। দ্বারকা নামটি কৃষ্ণ দিয়েছিলেন বলে জানা যায়। দ্বারকা হল সপ্তপুরীর মধ্যে একটি।
মহাভারতে, এটি একটি শহর ছিল যা এখনকার দ্বারকায় অবস্থিত, যাকে পূর্বে কুশস্থলী বলা হত, যার দুর্গটি যাদবদের মেরামত করতে হয়েছিল। এই মহাকাব্যে, শহরটিকে আনর্ত রাজ্যের রাজধানী হিসেবে বর্ণনা করা হয়েছে।
হরিবংশ অনুসারে শহরটি সিন্ধু রাজ্যের অঞ্চলে অবস্থিত ছিল।
হিন্দু মহাকাব্য ও পুরাণগুলিতে, দ্বারকাকে দ্বারবতী বলা হয় এবং এটি আধ্যাত্মিক মুক্তির হেতুস্বরূপ সাতটি তীর্থের মধ্যে একটি। অন্য ছয়টি হল মথুরা, অযোধ্যা,  কাশী, কাঞ্চীপুরম, অবন্তিকা (উজ্জয়িনী) ও পুরী।
কৃষ্ণের উপস্থিতির সময় দ্বারকার নিম্নলিখিত বর্ণনা ভাগবত পুরাণে (১০.৬৯.১-১২) ঋষি নারদ-এর দর্শনের সাথে সম্পর্কিত:
মহাভারতের মৌষল পর্বে, অর্জুন দ্বারকার নিমজ্জন প্রত্যক্ষ করেছেন এবং এটিকে নিম্নরূপ বর্ণনা করেছেন:
১৯৮৩-১৯৯০ সময়কালে, ভারতের ন্যাশনাল ইনস্টিটিউট অফ ওশানোগ্রাফি (এনআইও) এর মেরিন আর্কিওলজি ইউনিট দ্বারকা এবং বেট দ্বারকায় পানির নিচে অনুসন্ধান চালায়। এস আর রাও -এর মতে "উপকূলবর্তী এবং সমুদ্রমুখী অনুসন্ধান থেকে প্রাপ্ত প্রত্নতাত্ত্বিক প্রমাণ ১৫০০ খ্রিস্টপূর্বাব্দে কয়েকটি উপগ্রহ শহর সহ একটি নগর-রাজ্যের অস্তিত্ব নিশ্চিত করেছে" তিনি অত্র সিদ্ধান্তে উপনীত হওয়া যুক্তিসঙ্গত মনে করেছিলেন যে, এই নিমজ্জিত শহরটি "মহাভারতে" বর্ণিত দ্বারকা।
এক্তোর বেয়েরিন

এক্তোর বেয়েরিন মরুনো (জন্ম: ১৯ মার্চ ১৯৯৫) একজন পেশাদার ফুটবলার যিনি পর্তুগীজ প্রিমেইরা লিগার দল স্পোর্টিং সিপি এবং স্পেন জাতীয় দল এর হয়ে ডান পার্শ্বীয় রক্ষণভাগের খেলোয়াড় হিসেবে খেলেন।
বেয়েরিনের ফুটবলার জীবনের হাতেখড়ি হয় বার্সেলোনার যুব প্রকল্প লা মাসিয়ায়। পরবর্তীতে তিনি ইংরেজ ক্লাব আর্সেনাল এর যুব প্রকল্পে যোগদান করেন। ২০১৩ সালে আর্সেনালের হয়ে তার পেশাদার ফুটবলার জীবন শুরু হয়। আর্সেনালে থাকাকালীন সময়ে তিনি ২০১৩–১৪ মৌসুম ওয়াটফোর্ড এ এবং ২০২১–২২ মৌসুম বেতিস এ ধারে কাটান। ২০২২–২৩ মৌসুমের শুরুতে তিনি তার শৈশবের ক্লাব বার্সেলোনায় প্রত্যাবর্তন করেন। ২০২২-২৩ মৌসুমের দ্বিতীয়ার্ধে তিনি পর্তুগীজ লিগের দল স্পোর্টিং সিপিতে যোগদান করেন।
বেয়েরিন স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ ও স্পেন অনূর্ধ্ব-২১ দলের হয়ে খেলেছেন। অনূর্ধ্ব-২১ দলের হয়ে তিনি ২০১৭ সালে উয়েফা ইউরোপীয় অনূর্ধ্ব-২১ চ্যাম্পিয়নশিপে রানার-আপ হওয়ার কৃতিত্ব অর্জন করেন। ২০১৬ সালের ২৯ মে বসনিয়া ও হার্জেগোভিনার বিপক্ষে তার স্পেন জাতীয় দল-এ অভিষেক হয়।
অন দ্য টার্নিং অ্যাওয়ে

"অন দ্য টার্নিং অ্যাওয়ে" ব্রিটিশ রক ব্যান্ড পিংক ফ্লয়েডের একটি গান, যেটি তাদের ১৯৮৭ সালের "অ্যা মৌমানট্রি ল্যাপ্‌স অব রিজন" অ্যালবামে প্রকাশিত হয়। ১৯৮৭-৮৯ সালে তাদের অ্যা মৌমানট্রি ল্যাপ্‌স অব রিজন বিশ্ব সফরে গানটি সরাসরি শোগুলির মধ্যে প্রধান ছিল এবং ১৯৯৪ সালের দ্য ডিভিশন বেল সফরের সময় এটি পরিবেশন করা হয়েছিল। ডেভিড গিলমার গানটি তার ২০০৬ সালের অন অ্যান আইল্যান্ড সফরে একবার পরিবেশন করেছিলেন। সরাসরি রেকর্ডিংগুলি পিংক ফ্লয়েডের "ডেলিকেট সাউন্ড অব থান্ডার" (১৯৮৮) এবং গিলমারের "লাইভ ইন গডানস্কে" (২০০৮) অ্যালবামে বিদ্যমান।
রিচি হ্যাভেন্স তার ১৯৯৮ সালের সফরের সময় গানটি সরাসরি (এনকোর হিসাবে) পরিবেশন করেন। প্রোগ্রেসিভ মেটাল ব্যান্ড ওশেন্স অব সলুম্বার তাদের ২০১৫ সালের ইপি, "ব্লু" অ্যালবামে গানটি কভার করেছে।
উদ্বায়িতা

রসায়নবিদ্যায় উদ্বায়িতা বলতে পদার্থের একটি ঔপাদানিক ধর্মকে বোঝায়, যা দিয়ে ঐ পদার্থটির দ্রুত বাষ্পীভূত হওয়ার প্রবণতাকে নির্দেশ করা হয়। একটি প্রদত্ত তাপমাত্রা ও চাপে একটি উচ্চমাত্রায় উদ্বায়ী পদার্থের বাষ্প হিসেবে বিরাজ করার সম্ভাবনা বেশি; অন্যদিকে নিম্নমাত্রায় উদ্বায়ী পদার্থের তরল বা কঠিন হিসেবে বিরাজ করার সম্ভাবনা বেশি। কোনও বাষ্পের ঘনীভূত হয়ে তরল বা কঠিনে পরিণত হবার প্রবণতাকেও উদ্বায়িতা দিয়ে নির্দেশ করা যায়। কম উদ্বায়ী পদার্থগুলি উচ্চমাত্রায় উদ্বায়ী পদার্থগুলির তুলনায় বাষ্পীয় অবস্থা থেকে অধিকতর দ্রুত ঘনীভূত হতে পারে।
কোনও পদার্থের দলের মধ্যে সেগুলি বায়ুমণ্ডলে উন্মুক্ত থাকলে কত দ্রুত বাষ্পীভূত বা ঊর্ধ্বপাতিত হয়, সে ব্যাপারটি তুলনা করে দলটির বিভিন্ন পদার্থের উদ্বায়িতার পার্থক্য পর্যবেক্ষণ করা সম্ভব। একটি বেশি উদ্বায়ী পদার্থ যেমন ডাক্তারি অ্যালকোহল (আইসোপ্রোপাইল অ্যালকোহল) খুব দ্রুত বাষ্পীভূত হয়ে যায়, অন্যদিকে কম উদ্বায়ী পদার্থ যেমন উদ্ভিজ্জ তেল ঘনীভূত থাকবে। সাধারণভাবে কঠিন পদার্থগুলি তরল পদার্থের চেয়ে অনেক কম উদ্বায়ী, তবে এর কিছু ব্যতিক্রম আছে। যেসব কঠিন পদার্থ ঊর্ধ্বপাতিত হতে পারে (অর্থাৎ সরাসরি কঠিন থেকে বায়বীয় বা বাষ্পীয় দশায় রূপান্তরিত হতে পারে) যেমন শুষ্ক বরফ (কঠিন কার্বন ডাই-অক্সাইড) বা আয়োডিন মান অবস্থায় কিছু তরলের সমান হারে বাষ্পীভূত হতে পারে।
মার্কোস আলোনসো

মার্কোস আলোনসো মেন্দোসা (জন্ম: ২৮ ডিসেম্বর ১৯৯০) একজন পেশাদার ফুটবলার যিনি স্পেনীয় লা লিগার দল বার্সেলোনা এবং স্পেন জাতীয় দলের হয়ে বাম পার্শ্বীয় রক্ষণভাগের খেলোয়াড় হিসেবে খেলেন।
আলোনসোর ফুটবলার জীবনের হাতেখড়ি হয় রিয়াল মাদ্রিদ এর যুব প্রকল্পে। ২০০৮ সালে রিয়াল মাদ্রিদ কাস্তিয়ার হয়ে তার পেশাদার ফুটবলার জীবন শুরু হয়। ২০০৯ সালে রিয়াল মাদ্রিদ মূল দলে তার অভিষেক হয়। কিন্তু রিয়াল মাদ্রিদের হয়ে তার পরবর্তীতে আর খেলার সুযোগ হয় নি। ২০১০ সালে তিনি ইংরেজ ক্লাব বোল্টন ওয়ান্ডারার্স এ যোগদান করেন। সেখানে তিন মৌসুম খেলার পর তিনি ইতালীয় ক্লাব ফিওরেন্তিনা তে যোগদান করেন। ২০১৩–১৪ মৌসুমের দ্বিতীয়ার্ধে তিনি ধারে ইংরেজ দ্বিতীয় বিভাগের দল সান্ডারল্যান্ড এর হয়ে খেলেন। ২০১৬ সালে তিনি আবার ইংল্যান্ডে ফিরে আসেন চেলসির হয়ে খেলার জন্য। চেলসিতে আলোনসো তার ক্যারিয়ারের সবচেয়ে উজ্জ্বল সময় কাটান। এই ক্লাবের হয়ে তিনি একটি প্রিমিয়ার লিগ শিরোপার পাশাপাশি একটি উয়েফা ইউরোপা লিগ, একটি উয়েফা চ্যাম্পিয়নস লিগ এবং একটি ফিফা ক্লাব বিশ্বকাপ জয়ের কৃতিত্ব অর্জন করেন। ২০২২ সালে তিনি স্পেনের ক্লাব বার্সেলোনায় যোগদান করেন।
আলোনসো স্পেন অনূর্ধ্ব-১৯ দলের হয়ে খেলেছেন। ২০১৮ সালের ২৭ মার্চ আর্জেন্টিনার বিপক্ষে তার স্পেন জাতীয় দল-এ অভিষেক হয়। তিনি ২০২০–২১ উয়েফা নেশনস লিগ-এ রানার-আপ হওয়া স্পেন দলের অংশ ছিলেন।
খানদেশ

খানদেশ হলো মধ্য ভারতের একটি ভৌগোলিক অঞ্চল, এটি মহারাষ্ট্রের উত্তর-পশ্চিম অংশ এবং মধ্যপ্রদেশের বুরহানপুর জেলার অংশ নিয়ে গঠিত।
এই অঞ্চলের বহুল প্রচলিত ভাষাটি হচ্ছে আহিরানি ভাষা, তবে এই অঞ্চলের নাম অনুযায়ী ভাষাটিকে খানদেশি ভাষা বলা হয়।
মারাঠির সাথে এই ভাষার পারস্পরিক বোধগম্যতার কারণে অনেক সময় ভাষাটিকে মারাঠি ভাষার উপভাষা হিসেবে বিবেচনা করা হয়, এবং সে কারণেই এই অঞ্চলের মানুষ ভাষা হিসেবে মরঠিকে বেছে নেয়, ফলে আদমশুমারিতে এর ভাষাভাষীর সংখ্যা কম মনে হয়।
খানদেশ পশ্চিম ভারতে মহারাষ্ট্রের উত্তর-পশ্চিম কোণে, তাপ্তি নদীর উপত্যকায় অবস্থিত। এটি উত্তরে সাতপুরা রেঞ্জ দ্বারা, পূর্বে বেরার (ভারহাদ) অঞ্চল দ্বারা, দক্ষিণে অজন্তার পাহাড় (মহারাষ্ট্রের মারাঠওয়াড়া অঞ্চলের অন্তর্গত) এবং পশ্চিমে পশ্চিমঘাট পর্বতমালার উত্তরাংশ দ্বারা আবদ্ধ।
এই অঞ্চলের প্রধান প্রাকৃতিক বৈশিষ্ট্য হল তাপি নদী। দাক্ষিণাত্যের বাকি অংশের বিপরীতে, যার নদীগুলি পশ্চিমঘাটে উঠে বঙ্গোপসাগরে পূর্ব দিকে প্রবাহিত হয়, তাপি দক্ষিণ মধ্যপ্রদেশের হেডওয়াটার থেকে আরব সাগরে খালি হয়ে পশ্চিম দিকে প্রবাহিত হয়। তাপি নদীর তেরোটি প্রধান উপনদীর উৎপত্তি খানদেশে অঞ্চলে। এই নদীগুলির মধ্যে কোনটিই নৌচলাচলের যোগ্য নয়, এবং তাপি একটি গভীর খাতে প্রবাহিত হয় যা ঐতিহাসিকভাবে সেচের জন্য ব্যবহার করা কঠিন করে তুলেছে। খানদেশ অঞ্চলের অধিকাংশ এলাকা তাপি নদীর দক্ষিণে অবস্থিত এবং গিরনা, বোরি এবং পাঞ্জরা ইত্যাদি উপনদীর মাধ্যমে নিষ্কাশিত হয়। তাপির উত্তরে পলল সমভূমিতে খানদেশের কিছু উর্বর এলাকা রয়েছে এবং ধিরে ধিরে উচু হয়ে সাতপুরা পাহাড়ের দিকে উচ্চভূমিতে মিশেছে। অনুর্বর নিম্ন পাহাড়ের সম্বলিত কিছু এলাকা ছাড়া মধ্য ও পূর্বের এলাকাগুলো সমতল। উত্তর ও পশ্চিমে, সমভূমি এলাকটি রুক্ষ পাহাড়ে উত্থিত হয়ে ঘন জঙ্গলে পরিণত হয়েছে এবং এই এলাকায় মূলত ভীল উপজাতি মানুষ বসবাস করে।
সিদ্দিকুর রহমান চৌধুরী

সিদ্দিকুর রহমান চৌধুরী বাংলাদেশের সাবেক অর্থ সচিব এবং সোশ্যাল মার্কেটিং কোম্পানির চেয়ারপারসন। তিনি অগ্রণী ব্যাংক, সাধারণ বীমা কর্পোরেশন এবং সোনালী ব্যাংকের সাবেক চেয়ারম্যান। তিনি এমআইডিএএস ফাইন্যান্সিং লিমিটেডের স্বাধীন পরিচালক।
চৌধুরী ১৯৪৯ সালে পাকিস্তানের পূর্ব পাকিস্তানের সিলেট জেলায় জন্মগ্রহণ করেন। তিনি ঢাকা বিশ্ববিদ্যালয় থেকে রসায়নে স্নাতক ও স্নাতকোত্তর সম্পন্ন করেন। তিনি কানেকটিকাট বিশ্ববিদ্যালয় থেকে ডিপ্লোমাও করেছেন।
১৯৭৭ সালে, চৌধুরী বাংলাদেশ সিভিল সার্ভিসের অ্যাডমিন শাখায় যোগদান করেন।
চৌধুরী ২০০৬ সালে অর্থমন্ত্রী এম সাইফুর রহমানের অধীনে অর্থ মন্ত্রণালয়ের অর্থ বিভাগের সচিব ছিলেন। সে বছর তিনি অর্থ সচিব হন। ২০০৬ সালের জুলাইয়ে, তিনি মিডিয়াকে বলেছিলেন যে নির্বাচন কমিশন সচিবালয়ের অনুরোধকৃত তহবিল ছাড়ার আগে জিনিসগুলি যাচাই করতে কিছুটা সময় লাগবে।
২০০৭ সালে, অগ্রণী ব্যাংকের চেয়ারম্যান হিসাবে, চৌধুরী ব্যাংকটিকে একটি পাবলিক লিমিটেড কোম্পানিতে পরিণত করার পদক্ষেপ নেন।
১৯ মার্চ ২০১৪-এ, চৌধুরী MIDAS ফাইন্যান্সিং লিমিটেডের একজন স্বাধীন পরিচালক হন। তিনি ন্যাশনাল হাউজিং ফাইন্যান্স অ্যান্ড ইনভেস্টমেন্টস লিমিটেডের একজন স্বাধীন পরিচালক। তিনি ম্যাক্সওয়েল স্ট্যাম্পের SPFMSP প্রকল্পের দলনেতা হিসেবে দায়িত্ব পালন করেন। তিনি সেপ্টেম্বর ২০১৫ তারিখে সাবেক অর্থমন্ত্রী এম সাইফুর রহমানের সম্মানে আয়োজিত একটি স্মরণসভায় অংশগ্রহণ করেন।
চৌধুরী ২০১৭ সালের সেপ্টেম্বরে দুই বছরের মেয়াদে সোশ্যাল মার্কেটিং কোম্পানির চেয়ারম্যান হন। চৌধুরী ৭ সেপ্টেম্বর ২০১৯-এ সোশ্যাল মার্কেটিং কোম্পানির চেয়ারম্যান পুনর্নির্বাচিত হন। চৌধুরী প্রধানমন্ত্রীর পক্ষে ১৪ নভেম্বর ২০১৯ তারিখে প্রধানমন্ত্রী শেখ হাসিনার ট্যাক্স রিটার্ন জমা দেন।
কলমানস্কপ

কোলমানস্কপ ("কোলম্যানের মাথা" এর জন্য আফ্রিকান, ; "কোলমানস্কুপে") দক্ষিণ নামিবিয়ার নামিবের একটি ভূতের শহর, লুডারিটজ বন্দর শহর থেকে দশ কিলোমিটার অভ্যন্তরীণ দূরে। জনি কোলম্যান নামে একজন পরিবহন চালকের নামানুসারে এটির নামকরণ করা হয়েছিল, যিনি বালির ঝড়ের সময়, বসতির বিপরীতে একটি ছোট বাঁকের উপর তার বলদ ওয়াগন পরিত্যাগ করেছিলেন। এক সময় এটি একটি ছোট কিন্তু খুব সমৃদ্ধ খনির গ্রাম ছিল, তবে বর্তমানে এটি এখন নামিবিয়া-ডি বিয়ার্স যৌথ সংস্থা পরিচালিত একটি পর্যটন কেন্দ্র।
অপারেশন লন্ডন ব্রিজ

অপারেশন লন্ডন ব্রিজ (এছাড়াও এর কোড ফ্রেজ "লন্ডন ব্রিজ ইজ ডাউন" দ্বারা পরিচিত) হলো রানী দ্বিতীয় এলিজাবেথের শেষকৃত্যের পরিকল্পনা। পরিকল্পনায় তার মৃত্যুর ঘোষণা, সরকারী শোকের সময়কাল এবং তার রাষ্ট্রীয় অন্ত্যেষ্টিক্রিয়ার বিবরণ অন্তর্ভুক্ত রয়েছে। পরিকল্পনাটি ১৯৬০-এর দশকের প্রথম দিকে তৈরি করা হয়েছিল এবং ২০২২ সালে তার মৃত্যুর আগের বছরগুলিতে বহুবার সংশোধিত হয়েছিল।
"লন্ডন ব্রিজ ইজ ডাউন" বাক্যাংশটি যুক্তরাজ্যের প্রধানমন্ত্রী এবং মূল কর্মীদের কাছে রানীর মৃত্যুর কথা জানাতে এবং পরিকল্পনাটি গতিশীল করতে ব্যবহৃত হবে। পরিকল্পনাটি প্রস্তুত করার সাথে জড়িত সংস্থাগুলির মধ্যে রয়েছে বিভিন্ন সরকারী বিভাগ, চার্চ অফ ইংল্যান্ড, মেট্রোপলিটন পুলিশ সার্ভিস, ব্রিটিশ সশস্ত্র বাহিনী, মিডিয়া, রয়্যাল পার্কস, লন্ডন বরো, গ্রেটার লন্ডন অথরিটি এবং লন্ডনের পরিবহন । পরিকল্পনার সাথে সম্পর্কিত কিছু সমালোচনামূলক সিদ্ধান্ত রানী নিজেই নিয়েছিলেন, যখন কিছু তার উত্তরাধিকারী দ্বারা নির্ধারিত ছিল। প্রস্তুতির বিষয়ে রিপোর্ট করে, "দ্য গার্ডিয়ান" তাদের বর্ণনা করেছে "অভিমানে এবং অত্যন্ত সুনির্দিষ্ট" বিশদ সহ "মিনিটে পরিকল্পিত"।
অপারেশন লন্ডন ব্রিজ বাস্তবায়নে সহায়তা করার জন্য আরও বেশ কিছু পরিকল্পনাও তৈরি করা হয়েছিল, যেমন অপারেশন ইউনিকর্ন, যে পরিকল্পনাটি স্কটল্যান্ডে রানী মারা গেলে কী ঘটবে তার বিবরণ রয়েছে। অপারেশন লন্ডন ব্রিজের সাথে একযোগে চলছে রাজা তৃতীয় চার্লসের সিংহাসনে আরোহণ এবং তার রাজ্যাভিষেক সংক্রান্ত অপারেশন। বেশ কয়েকটি কমনওয়েলথ রাজ্য রাণীর মৃত্যুতে কীভাবে প্রতিক্রিয়া জানাবে তার জন্য তাদের নিজস্ব পরিকল্পনা তৈরি করেছে।
রাজপরিবারের সদস্যদের অন্ত্যেষ্টিক্রিয়া এবং রাজ্যাভিষেক সাধারণত আর্ল মার্শাল এবং কলেজ অফ আর্মসের অফিসারদের দ্বারা সংগঠিত হয়। দ্বিতীয় এলিজাবেথের মৃত্যু ও অন্ত্যেষ্টিক্রিয়ার প্রস্তুতিও মন্ত্রিপরিষদ অফিসের পক্ষ থেকে নেওয়া হয়েছে।
পূর্ব-নির্ধারিত বাক্যাংশগুলি সাধারণত রাজপরিবারের সদস্যের মৃত্যু এবং অন্ত্যেষ্টিক্রিয়া সম্পর্কিত পরিকল্পনার জন্য "কোডনাম" হিসাবে ব্যবহৃত হয়। প্রাথমিকভাবে, বাকিংহাম প্যালেস সুইচবোর্ড অপারেটরদের একটি পাবলিক ঘোষণার আগে মৃত্যুর বিষয়ে জানতে না দেওয়ার জন্য মূল কর্মকর্তাদের দ্বারা কোডনামগুলি ব্যবহার করা হয়েছিল। ১৯৫২ সালে রাজা ষষ্ঠ জর্জ মারা গেলে, প্রধান সরকারি কর্মকর্তাদের "হাইড পার্ক কর্নার" শব্দটি দিয়ে অবহিত করা হয়েছিল।
২০ শতকের শেষের দিকে এবং ২১ শতকের প্রথম দিকে রাজপরিবারের সদস্যদের জন্য বেশ কিছু কোডনামকৃত অন্ত্যেষ্টিক্রিয়া পরিকল্পনায় যুক্তরাজ্যের বিশিষ্ট সেতুর নাম ব্যবহার করা হয়েছে। অপারেশন টে ব্রিজ ছিল রানী এলিজাবেথ দ্য কুইন মাদারের মৃত্যু এবং অন্ত্যেষ্টিক্রিয়ার পরিকল্পনার জন্য ব্যবহৃত শব্দগুচ্ছ, যা ২০০২ সালে শেষ পর্যন্ত ব্যবহারের আগে ২২ বছর ধরে মহড়া করা হয়েছিল। ওয়েলসের রাজকুমারী ডায়ানার অন্ত্যেষ্টিক্রিয়াও অপারেশন টে ব্রিজের আদলে করা হয়েছিল। , অপারেশন ফোর্থ ব্রিজ শব্দটি প্রিন্স ফিলিপ, ডিউক অব এডিনবার্গের মৃত্যু এবং অন্ত্যেষ্টিক্রিয়াকে নির্দেশ করে, যিনি ২০২১ সালে মারা যান, যেখানে অপারেশন মেনাই ব্রিজ রাজা তৃতীয় চার্লসের অন্ত্যেষ্টিক্রিয়া পরিকল্পনা উল্লেখ করেছে। দ্বিতীয় এলিজাবেথের পরিকল্পনা সহ রাজপরিবারের সদস্যদের জন্য সমস্ত কোডেড অপারেশন, অপারেশন লায়নের একটি অংশ গঠন করে, যা যেকোনো রাজকীয় মৃত্যুর জন্য একটি ব্যাপক পরিকল্পনা।
সময়পুর বাদলি মেট্রো স্টেশন

সময়পুর বাদলি মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের রোহিণীর ১৮ নং সেক্টরে অবস্থিত উত্তোলিত মেট্রো স্টেশন। ২০১৫ সালের ১০ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নিকটবর্তী সময়পুর বাদলি বাস স্টপ থেকে দিল্লি পরিবহন নিগমের ১০৬এ, ১৬৫, ১৬৫এ, ৮৭৯এ বাস পরিষেবা চালু রয়েছে।
রোহিণী সেক্টর ১৮, ১৯ মেট্রো স্টেশন

রোহিণী সেক্টর ১৮, ১৯ মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের রোহিণীর ১৮ ও ১৯ নং সেক্টরের মাঝে অবস্থিত উত্তোলিত মেট্রো স্টেশন। ২০১৫ সালের ১০ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
নিকটবর্তী রোহিণী সেক্টর ১৮ বাস স্টপ থেকে দিল্লি পরিবহন নিগমের ১০৭, ১১৬, ১১৯, ১২৩, ১৩০, ১৪০, ১৬৯, ৮৭৯এ, ৯৮৫ বাস পরিষেবা চালু রয়েছে।
মাতেই ইয়োনিচ

মাতেই ইয়োনিচ (, ; জন্ম: ২৯ জানুয়ারি ১৯৯১) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০০৭ সালে, ইয়োনিচ ক্রোয়েশিয়া অনূর্ধ্ব-১৬ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন।
মাতেই ইয়োনিচ ১৯৯১ সালের ২৯শে জানুয়ারি তারিখে যুগোস্লাভিয়ার ক্রোয়েশিয়ার স্প্লিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়োনিচ ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮ এবং ক্রোয়েশিয়া অনূর্ধ্ব-১৯ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৪ বছরে ৪২ ম্যাচে অংশগ্রহণ করেছেন।
ব্রিটিশ রাজপরিবার

ব্রিটিশ রাজপরিবারের সাথে যুক্তরাজ্যের রাজা তৃতীয় চার্লস এবং তার ঘনিষ্ঠ সম্পর্ক রয়েছে। কে সদস্য বা কে নন তার কোন কঠোর আইনগত বা আনুষ্ঠানিক সংজ্ঞা নেই, যদিও রাজপরিবারের সদস্যরা রাজপরিবারের সদস্য কে তা উল্লেখ করে বিভিন্ন তালিকা জারি করে। তারা জনসাধারণের দায়িত্ব গ্রহণে রাজাকে সমর্থন করে এবং প্রায়শই দাতব্য এবং স্বার্থ অনুসরণ করে কাজ করে। রাজপরিবারকে ব্রিটিশ সাংস্কৃতিক আইকন হিসেবে গণ্য করা হয়।
যুক্তরাজ্য এবং অন্যান্য ১৪টি কমনওয়েলথ রাজ্যের রাষ্ট্রপ্রধান হলেন রাজা তৃতীয় চার্লস । তিনি রাজপরিবারের প্রধান। তার দুই সন্তান ও পাঁচ নাতি-নাতনি রয়েছে। লর্ড চেম্বারলেইনের "রাজকীয় পরিবারের তালিকা" তে দ্বিতীয় এলিজাবেথের সমস্ত বংশধর এবং তাদের পত্নী ( সারা সহ, ইয়র্কের ডাচেস, যার বিবাহবিচ্ছেদ হয়েছে) এবং রাজকীয় পদমর্যাদাসম্পন্ন রাজার চাচাতো ভাই এবং তাদের স্ত্রীদের উল্লেখ করে। লর্ড চেম্বারলেইন এর তালিকাটি রাজকীয় প্রতীক এবং পারিবারিক চিত্রের ব্যবহার নিয়ন্ত্রণের উদ্দেশ্যে প্রযোজ্য হয়। ইতোমধ্যে, রাজপরিবারের ওয়েবসাইট "রাজপরিবারের সদস্যদের" একটি তালিকা প্রদান করে;যেটিতে প্রিন্সেস বিট্রিস, প্রিন্সেস ইউজেনি এবং কেন্টের ডাচেস ব্যতীত তালিকাভুক্ত রাজপরিবারের সদস্যদের সাথে সঙ্গতিপূর্ণ। রাজপরিবারের একজন সদস্যকে অভিবাদন জানানোর বিষয়ে রাজপরিবারের নির্দেশিকা বলে যে তাদেরকে প্রথমে "ইওর রয়্যাল হাইনেস" বলে অভ্যর্থনা জানানো উচিত। "রয়্যাল হাইনেসের" মর্যাদা একজন রাজার সন্তান, রাজার পুরুষ-নাতনি, প্রিন্স অফ ওয়েলসের জ্যেষ্ঠ সন্তানের সন্তান এবং তাদের স্ত্রীদের মধ্যে সীমাবদ্ধ।
রাজার সন্তান এবং পিতৃতান্ত্রিক নাতি-নাতনি এবং প্রিন্স অফ ওয়েলসের জ্যেষ্ঠ পুত্রের সন্তানরা স্বয়ংক্রিয়ভাবে হিজ বা হার রয়্যাল হাইনেস (এইচআরএইচ) স্টাইলে রাজকুমার বা রাজকুমারী হিসাবে পরিচিত হওয়ার অধিকারী। পিয়ারেজ, প্রায়শই ডিউকডম, বিয়ের আগে বেশিরভাগ রাজপুত্রদের দেওয়া হয়। পিটার ফিলিপস এবং জারা টিন্ডাল, রাজার বোন, প্রিন্সেস অ্যানের সন্তান, তাই তারা রাজকুমার এবং রাজকুমারী নন। লেডি লুইস মাউন্টব্যাটেন-উইন্ডসর এবং জেমস মাউন্টব্যাটেন-উইন্ডসর, ভিসকাউন্ট সেভার্ন, যদিও মর্যাদার অধিকারী, তারপরও তাদের রাজকুমার এবং রাজকুমারী বলা হয় না কারণ তাদের পিতামাতা, আর্ল এবং কাউন্টেস অফ ওয়েসেক্স, চান তাদের আরও শালীন খেতাব দেয়া হোক। রাজা রাজপরিবারের শিরোনাম সদস্যদের সংখ্যা কমাতে চান বলে জানা গেছে।
ঐতিহ্য অনুসারে, রাজপরিবারের পুরুষ সদস্যদের স্ত্রীরা তাদের স্বামীদের পদবি এবং স্টাইল ভাগ করে নেয়। বিবাহের মাধ্যমে রাজকুমারীদের নিজের নামের উপসর্গ থাকে না কিন্তু তাদের স্বামীর নামে; উদাহরণস্বরূপ, কেন্টের প্রিন্স মাইকেলের স্ত্রী হলেন কেন্টের রাজকুমারী মাইকেল । সম্রাটদের পুত্রদের প্রথাগতভাবে বিবাহের সময় ডিউকডম উপাধি দেওয়া হয় এবং পিয়ারেজ উপাধিগুলি তাদের বড় ছেলেদের কাছে চলে যায়।
রাজা পঞ্চম জর্জ -এর পুরুষ-বংশীয় বংশধরেরা, যাদের বিয়ে না হওয়া পর্যন্ত নারীরা সহ, তাদের উপাধি উইন্ডসর বহন করে। রাণী দ্বিতীয় এলিজাবেথের পুরুষ-রেখার বংশধরদের উপাধি, যারা বিবাহ করেন তাদের ব্যতীত, মাউন্টব্যাটেন-উইন্ডসর, যা তার গ্রীক- জন্মকৃত স্বামী, প্রিন্স ফিলিপ, ডিউক অফ এডিনবার্গ দ্বারা নেওয়া নামটিকে প্রতিফলিত করে। একটি উপাধি সাধারণত রাজপরিবারের সদস্যদের প্রয়োজন হয় না যারা রাজকুমার বা রাজকন্যা এবং হিজ বা তার রয়্যাল হাইনেসের টাইটেল পাওয়ার অধিকারী। এই ধরনের ব্যক্তিরা বিবাহের রেজিস্টারের মতো অফিসিয়াল নথিতে উপাধি ব্যবহার করে।
২৩২ (সংখ্যা)

২৩২ (দুইশো বত্রিশ) হলো ২৩১ এর পরবর্তী এবং ২৩৩ পূর্ববর্তী একটি স্বাভাবিক সংখ্যা। এটি যুগ্ম বা জোড় সংখ্যা, যৌগিক সংখ্যা ও পূর্ণসংখ্যা। 
২৩২ হলো উভয় ধরনের একটি কেন্দ্রীয় বহুভুজ সংখ্যা এবং একটি কেক সংখ্যা। এটি উভয় ধরনের দশভুজ সংখ্যা এবং কেন্দ্রীয় একাদশকোণ সংখ্যা। এটি একটি রিফ্যাক্টরেবল সংখ্যা, একটি মোৎজকিন সমষ্টি, একটি আদর্শ সংখ্যা, একটি এবং একটি ননকোটোটিয়েন্ট সংখ্যা।
২৩২ হলো একটি টেলিফোন নম্বর: যেখানে, সাতটি টেলিফোন ব্যবহারকারীর একটি সিস্টেমে, অন্য কতিপয় ব্যবহারকারীকে যুক্ত করার ২৩২টি ভিন্ন উপায় রয়েছে। এছাড়াও, ঠিক ২৩২টি ভিন্ন ভিন্ন আট শীর্ষবিন্দু যুক্ত ইনডিফারেন্স গ্রাফ এবং ২৩২টি ব্রেসলেট-এর এক রঙের আটটি পুঁতি এবং অন্যটি সাত রঙের হতে পারে। কারণ এই সংখ্যাটি আকারের, এটি বুঝায় যে, চারটি উপাদানের একটি সেট থেকে একই সেটের ঠিক একটি উপসেটে ২৩২টি ভিন্ন ফাংশন রয়েছে।
হায়দারপুর বাদলি মোড় মেট্রো স্টেশন

হায়দারপুর বাদলি মোড় মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের শালিমার বাগে অবস্থিত উত্তোলিত মেট্রো স্টেশন। ২০১৫ সালের ১০ই নভেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
হায়দারপুর বাদলি মোড় মেট্রো স্টেশন দিল্লি মেট্রোর প্রস্তাবিত চতুর্থ পর্যায়ের লাইন সম্প্রসারণের পর জনকপুরী পশ্চিমের সাথে সংযুক্ত হবে।
নিকটবর্তী বাদলি ক্রসিং বাস স্টপ থেকে দিল্লি পরিবহন নিগমের ১০৬, ১০৭, ১১৩, ১১৩এক্সট, ১১৬, ১১৯, ১২৩, ১৩০, ১৩৩, ১৪০, ১৬৯, ১৮৮, ১৯১, ২৫৪, ৮০৫এ, ৮৮২, ৮৮২এ, ৮৮৩, ৮৮৩এক্সট, ৮৯১, ৯৩২এ, ৯৮২, ৯৮২লিংকএসটিএল, বাইপাস এক্সপ্রেস, জিএমএস (+), ওএমএস (-) বাস পরিষেবা চালু রয়েছে।
সাময়িকী (পত্রিকা)

সাময়িকী নরওয়ে থেকে প্রকাশিত বাংলা অনলাইন পত্রিকা। এটির যাত্রা শুরু হয় ২০১৪ সালের ২০ ফেব্রুয়ারী। সাইটটি দেশ বিদেশের সংবাদ সহ বাংলাদেশ এবং পশ্চিমবঙ্গ-এর চলমান রাজনীতি, সমাজ ও সংস্কৃতি, প্রতিবেদন গুরুত্বের সাথে প্রকাশ করে থাকে। পশ্চিমবঙ্গ এবং বাংলাদেশ সহ বিভিন্ন দেশের বাংলা ভাষাভাষী লেখকেরা নিয়মিতভাবে সাহিত্য কর্ম প্রকাশ করে থাকে। সাময়িকীর প্রধান সম্পাদক ভায়োলেট হালদার, এবং প্রকাশক আরিফুর রহমান।
তপন কান্তি ঘোষ

তপন কান্তি ঘোষ একজন অবসরপ্রাপ্ত বাংলাদেশী আমলা যিনি সর্বশেষ বাণিজ্য মন্ত্রণালয়ের সিনিয়র সচিব হিসেবে দায়িত্ব পালন করেন। তিনি বাংলাদেশ ফরেন ট্রেড ইনস্টিটিউটের ভাইস-চেয়ারম্যান ছিলেন।
তপন কান্তি ঘোষ খুলনা জেলার পাইকগাছা উপজেলায় জন্মগ্রহণ করেন এবং ১৯৭৯ সালে হরিধালী ইউনিয়ন মাধ্যমিক বিদ্যালয় থেকে এসএসসি সম্পন্ন করেন। তিনি ১৯৮১ সালে ব্রজলাল কলেজ থেকে এইচএসসি সম্পন্ন করেন। তিনি ঢাকা বিশ্ববিদ্যালয় থেকে অর্থনীতিতে স্নাতক ও স্নাতকোত্তর সম্পন্ন করেন।
ঘোষ ১৯৮৯ সালে বাংলাদেশ সিভিল সার্ভিসে প্রশাসন শাখায় যোগদান করেন। 
ঘোষ ২০১১ থেকে ২০১৬ সাল পর্যন্ত ব্রাসেলসে বাংলাদেশ দূতাবাসে কমার্শিয়াল কাউন্সেলর ছিলেন।
২০১৬ সালে, ঘোষ বাণিজ্য মন্ত্রণালয়ের রপ্তানি শাখায় যুগ্ম সচিব হিসেবে যোগদান করেন এবং পরে অতিরিক্ত সচিব পদে উন্নীত হন। ৭ জুলাই ২০২০ থেকে ২ জুন ২০২১ পর্যন্ত, ঘোষ মুক্তিযুদ্ধ বিষয়ক মন্ত্রণালয়ের সচিব ছিলেন এবং তারপর তাকে বাণিজ্য মন্ত্রণালয়ের সচিব করা হয়। খাজা মিয়া তার স্থলাভিষিক্ত হন মুক্তিযুদ্ধ বিষয়ক মন্ত্রণালয়ের সচিব হিসেবে। তিনি বাণিজ্য মন্ত্রণালয়ে মোঃ জাফর উদ্দিনের স্থলাভিষিক্ত হন যাকে অবসরে পাঠানো হয়। আগস্ট মাসে, তিনি জাতীয় ভোক্তা অধিকার সুরক্ষা অধিদপ্তরে অনুষ্ঠিত গ্লোবাল অ্যালায়েন্স ফর ইমপ্রুভড নিউট্রিশনের একটি সভায় সভাপতিত্ব করেন। ২০২১ সালের ১৬ নভেম্বর, তাকে বাংলাদেশের ৫০ তম স্বাধীনতা উদযাপনের জন্য গঠিত কমিটির সদস্য সচিব করা হয়। ৩০ ডিসেম্বর ২০২১-এ, ঘোষকে সিনিয়র সচিব হিসেবে পদোন্নতি দেওয়া হয়। 
২৫ আগস্ট ২০২১, ঘোষ প্রয়োজনীয় জিনিসপত্রের দাম কমানোর প্রয়াসে ব্যবসায়ী এবং ব্যবসায়ীদের সাথে দেখা করেছিলেন। তিনি দুর্গাপূজা উপলক্ষে পশ্চিমবঙ্গে দুই হাজার টনেরও বেশি ইলিশ মাছ রপ্তানির তদারকি করেন যাকে তিনি কূটনৈতিক পদক্ষেপ হিসেবে বর্ণনা করেন। ২০২১ সালের ডিসেম্বরে, তিনি ঘোষণা করেছিলেন যে সরকার নেপালের সাথে অগ্রাধিকারমূলক বাণিজ্য চুক্তি প্রতিষ্ঠার দিকে এগিয়ে যাচ্ছে। 
২০২২ সালে, ঘোষ সাহিত্যে অবদানের জন্য স্বাধীনতা দিবস পুরস্কার, বাংলাদেশের সর্বোচ্চ বেসামরিক পুরস্কারের জন্য আমির হামজার নাম প্রস্তাব করেছিলেন এবং পরবর্তীতে তাকে নির্বাচিত করা হয়েছিল। হামজা ছিলেন, আমলা এবং খুলনা জেলা পরিষদের প্রধান নির্বাহী আসাদুজ্জামানের পিতা, যিনি তার পিতার নাম ঘোষের অনুমোদনের সাথে অন্তর্ভুক্ত করার জন্য সফলভাবে লবিং করেছিলেন। তার অবদানের তাৎপর্য এবং একটি হত্যা মামলায় হামজাকে যাবজ্জীবন কারাদণ্ডে দণ্ডিত হওয়ার কারণে হামজার নাম সমালোচনার সম্মুখীন হয়েছিল। সমালোচনার মুখে শেষ পর্যন্ত পুরস্কারপ্রাপ্তদের তালিকা থেকে তার নাম বাদ দেওয়া হয়। 
ঘোষ Qcoom.com, একটি অনলাইন খুচরা বিক্রেতার জন্য ফেরত প্রক্রিয়া শুরু করেছিলেন যা অর্থপ্রদানের পরে পণ্য সরবরাহ করতে ব্যর্থ হয়েছিল। তিনি ইভ্যালি (Evaly) এর সাথেও কাজ করছিলেন, অন্য একটি অনলাইন খুচরা বিক্রেতা যা তাদের আর্থিক সমস্যা সমাধানের জন্য অর্ডার প্রদান এবং সরবরাহকারীদের অর্থ প্রদানে অসুবিধার সম্মুখীন হয়েছিল। বাজারে সয়াবিন তেলের দাম কমানোর জন্য তিনি সয়াবিন তেলের উপর ভ্যাট কমাতে/অপসারণের উদ্যোগও নিয়েছিলেন। ১৩ ফেব্রুয়ারি ২০২২-এ, ঘোষ কোম্পানি আইন সংশোধন করার পরিকল্পনা ঘোষণা করেন। ৪ মার্চ ২০২২-এ, তিনি ভারতের বাণিজ্য সচিব বিভিআর সুব্রহ্মণ্যমের সাথে দেখা করেন। তাকে ২০২৩ সালের মে মাসে চাকরি থেকে অবসরের প্রজ্ঞাপন জারি হলেও পরবর্তীকালে তা বাতিল করে ১ বছরের জন্য চুক্তিভিত্তিক নিয়োগ দেয়া হয়। ২০২৪ সালের ১৬ মে তিনি অবসরে যান।
মো. জহুরুল হক

জহুরুল হক একজন অবসরপ্রাপ্ত বিচারক যিনি সর্বশেষ দুর্নীতি দমন কমিশনের কমিশনার হিসেবে দায়িত্ব পালন করেছেন। তিনি ইতিপূর্বে বাংলাদেশ টেলিযোগাযোগ নিয়ন্ত্রণ কমিশনের সাবেক চেয়ারম্যান হিসেবে দায়িত্ব পালন করেন। এছাড়া তিনি ঢাকা মহানগরের দায়রা জজ হিসাবেও দায়িত্ব পালন করেছেন।
হক ১৯৫৫ সালের ৫ ডিসেম্বর পূর্ব পাকিস্তানের জামালপুর জেলায় জন্মগ্রহণ করেন। তিনি ১৯৭১ সালে মাদারগঞ্জ উপজেলার পলিশা উচ্চ বিদ্যালয় থেকে এসএসসি এবং ১৯৭৩ সালে সরকারি আশেক মাহমুদ কলেজ থেকে এইচএসসি পাশ করেন। জহুরুল হক রাজশাহী বিশ্ববিদ্যালয়ের আইন বিভাগ থেকে স্নাতক (সম্মান) ডিগ্রী এবং মাস্টার্স ডিগ্রী লাভ করেন।
জহুরুল হক ১৯৮৩ সালে বাংলাদেশ সিভিল সার্ভিসের ১৯৮২ ব্যাচের বিচার ক্যাডারে মুন্সেফ হিসেবে যোগদান করেন। বিচারিক জীবনে তিনি সিরাজগঞ্জ, মৌলভীবাজার, নেত্রকোণা ও নারায়ণগঞ্জ জেলাসহ বিভিন্ন জেলায় জেলা ও দায়রা জজ হিসেবে দায়িত্ব পালন করেন। তিনি ২০১০ থেকে ২০১৪ সাল পর্যন্ত ঢাকা মহানগর দায়রা জজ হিসেবে দায়িত্ব পালন করেন।
২০১১ সালে তিনি বিডিআর বিদ্রোহ ইস্যুতে বিস্ফোরক আইনে করা মামলায় বিচারক ছিলেন।
২০১২ সালে, হক একুশে টেলিভিশনের চেয়ারম্যান আবদুস সালাম ও এর ব্যবস্থাপনা পরিচালক আশরাফুল আলমের বিরুদ্ধে কর ফাঁকির অভিযোগে অভিযুক্ত করেন।
১৪ জুলাই ২০১৪-এ, হক ডেসটিনি গ্রুপের শীর্ষ ব্যবস্থাপনাকে গ্রেপ্তারের নির্দেশ দেন। হক ২০১৪ সালে ঢাকা মহানগর দায়রা জজ আদালতে সভাপতিত্ব । মুহাম্মদ জসীমউদ্দিন রহমানির বিরুদ্ধে মামলার শুনানি করেন তিনি। এছাড়াও তিনি সাবেক রাষ্ট্রপতি হুসেইন মুহম্মদ এরশাদের বিরুদ্ধে ১৯৯২ সালের একটি মামলায় রাডার ক্রয় সংক্রান্ত দুর্নীতির মামলায় শুনানি করেন। তিনি ঐশী রহমানের বিরুদ্ধে তার বাবা-মা হত্যার অভিযোগ এনেছিলেন; তার বাবা একজন পুলিশ অফিসার ছিলেন এবং ঘটনাটি ১৪ "আগস্ট" শিরোনামের ওয়েব ভিত্তিক টিভি শোতে রূপান্তরিত হয়েছিল। সড়ক ও জনপথ বিভাগের প্রকৌশলী আবদুল মালেককেও সাত বছরের কারাদণ্ড দিয়েছেন তিনি। তিনি গুলশানে জমি দখলের অভিযোগে বাংলাদেশ জাতীয়তাবাদী দলের রাজনীতিবিদ মওদুদ আহমেদ এবং তার ভাই মনজুর আহমেদের বিরুদ্ধে অভিযোগ স্বীকার করেন।
জহুরুল হক ২০১৪ সালের ৪ ডিসেম্বর দায়রা জজ হিসেবে অবসর গ্রহণ করেন।
হক বাংলাদেশ টেলিকমিউনিকেশন রেগুলেটরি কমিশনের আইনি ও লাইসেন্সিং কমিশনার হিসেবে দায়িত্ব পালন করেছেন। তিনি ২০১৯ সালে টেলিকম অপারেটরদের কাছ থেকে প্রায় ৮৫ বিলিয়ন টাকা ব্যাক ট্যাক্স সংগ্রহের চেষ্টা করেছিলেন।
ডক্টর শাহজাহান মাহমুদের স্থলাভিষিক্ত হয়ে ৩১ জানুয়ারি ২০১৯ তারিখে হককে বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান নিযুক্ত করা হয়। তার মেয়াদে, বাংলাদেশ টেলিযোগাযোগ নিয়ন্ত্রণ কমিশন ২০১৮ সালে জাতীয় নির্বাচনের সময় বাংলাদেশ জাতীয়তাবাদী দলের অফিসিয়াল ওয়েবসাইট ব্লক করে। তার মেয়াদকালে, সেলফোন অপারেটরদের টাওয়ারের মালিকানা না দেওয়ার সিদ্ধান্তের অধীনে সেলফোন কোম্পানি থেকে স্বতন্ত্র ঠিকাদারদের কাছে সেলফোন টাওয়ারের মালিকানা স্থানান্তরিত হয়।
জহুরুল হককে ৩ মার্চ ২০২১ তারিখে দুর্নীতি দমন কমিশনের কমিশনার নিযুক্ত করা হয়। প্রথম আলোর সাংবাদিক রোজিনা ইসলামকে লাঞ্ছিত করার পর তিনি স্বাস্থ্যসেবা বিভাগের অতিরিক্ত সচিব কাজী জেবুন্নেসা বেগমকে তদন্তের কথা বিবেচনা করেন এবং তার বিরুদ্ধে সরকারি গোপনীয়তা আইনে মামলা করেন।
জহুরুল হক ব্যক্তিগত জীবনে বিবাহিত এবং এক পুত্র ও এক কন্যা সন্তানের জনক।
১৯৯৮ গুজরাত ঘূর্ণিঝড়

১৯৯৮ সালের গুজরাট ঘূর্ণিঝড় (যৌথ টাইফুন সতর্কীকরণ কেন্দ্র উপাধি: ০৩A ; ভারতের আবহাওয়া বিভাগ উপাধি: ARB ০২ ) একটি বিপর্যয়কর গ্রীষ্মমণ্ডলীয় ঘূর্ণিঝড় ছিল যা ভারতে, বিশেষ করে গুজরাট রাজ্যে কমপক্ষে ১০,০০০ লোক মারা যায়।
জুন মাসের ১ তারিখ  ল্যাকাডিভ দ্বীপপুঞ্জের উপর একটি নিম্নচাপ অঞ্চল তৈরি হয়। দুই দিন পরে, JTWC সিস্টেমের জন্য একটি TCFA জারি করে। কারণ আরও সুসংগঠিত হয়েছে। ৪ জুনের প্রথম দিকে , JTWC গ্রীষ্মমণ্ডলীয় ঘূর্ণিঝড় 03A এর উপর তার প্রথম পরামর্শ জারি করে। প্রায় একই সময়ে, আইএমডি ডিপ্রেশন এআরবি 02 হিসাবে সিস্টেমটিকে পর্যবেক্ষণ করা শুরু করে পরে, নিম্নচাপটি গভীর নিম্নচাপে উন্নীত হয় এবং পরের দিন এটি ঘূর্ণিঝড়ে পরিণত হয়ে আরও শক্তিশালী হয়। ছোট ঝড়টি ধীরে ধীরে পশ্চিম দিকে সরে যায় এবং বাতাসের বেগ বাড়তে শুরু করার সাথে সাথে দুর্বল হয়ে পড়ে। সেদিনের পর ঝড়টি গ্রীষ্মমণ্ডলীয় ঝড়ের তীব্রতার নিচে দুর্বল হয়ে পড়ে এবং প্রাথমিক চূড়ান্ত পরামর্শ জারি করা হয়। যাইহোক, সিস্টেমটি পুনর্গঠন করা হয় এবং পরের দিন পরামর্শগুলি আবার শুরু হয়। ঘূর্ণিঝড়টি উত্তর-পশ্চিম দিকে অগ্রসর হওয়ার সাথে সাথে ধীরে ধীরে তীব্র হতে থাকে।
এ ঘূর্ণিঝড়ের প্রভাবে উপকূলীয় এলাকায় প্রায় ১৬ ফুট জলোচ্ছ্বাস হয়েছিল। ফলে উপকূলের ঘরবাড়ি ও লবণের খনি ধ্বংস হয়ে যায়। ঘূর্ণিঝড়ের প্রভাবে অন্তত ১০ হাজারের অধিক মানুষের প্রাণহানী হয়।
শেখ ইউসুফ হারুন

শেখ ইউসুফ হারুন বাংলাদেশী অবসরপ্রাপ্ত সরকারি কর্মকর্তা যিনি বর্তমানে বাংলাদেশ অর্থনৈতিক অঞ্চল কর্তৃপক্ষের নির্বাহী চেয়ারম্যান হিসেবে দায়িত্ব পালন করছেন। ইতিপূর্বে তিনি জনপ্রশাসন মন্ত্রণালয়ের সিনিয়র সচিব এবং এর পূর্বে ঢাকা জেলার জেলা প্রশাসক হিসেবে দায়িত্ব পালন করেছেন।
হারুন ১৯৬২ সালের ১৫ মে পূর্ব পাকিস্তানের সাতক্ষীরা জেলার আশাশুনি উপজেলার দুর্গাপুর ইউনিয়নে জন্মগ্রহণ করেন। ১৯৭৮ সালে, তিনি পাইকগাছা উচ্চ বিদ্যালয় থেকে এসএসসি এবং ১৯৮০ সালে ব্রজলাল কলেজ থেকে এইচএসসি সম্পন্ন করেন। তিনি যথাক্রমে ১৯৮৪ এবং ১৯৮৫ সালে রাজশাহী বিশ্ববিদ্যালয় থেকে ফলিত রসায়নে স্নাতক এবং স্নাতকোত্তর সম্পন্ন করেন।
হারুন ১৯৮৬ সালে অষ্টম বিসিএস পরীক্ষার ব্যাচের অংশ হিসেবে বাংলাদেশ সিভিল সার্ভিসে যোগদানের পর সহকারী কমিশনার, অতিরিক্ত জেলা প্রশাসক ও উপজেলা নির্বাহী অফিসার হিসেবে দায়িত্ব পালন করেন। তিনি সুনামগঞ্জ জেলায় ১ম শ্রেণীর ম্যাজিস্ট্রেট ও সিনিয়র সহকারী কমিশনার হিসেবে দায়িত্ব পালন করেন। তিনি গোপালগঞ্জ জেলার জেলা প্রশাসক হিসেবে দায়িত্ব পালন করেছেন। তিনি ২০১৩ এবং ২০১৪ সালে ঢাকা জেলার জেলা প্রশাসক ছিলেন। তিনি ২০১৩ সালে সাভার উপজেলার রানা প্লাজায় ঢাকা গার্মেন্টস কারখানা ধসের পর পুনরুদ্ধারের প্রচেষ্টার অংশ ছিলেন। র‌্যাপিড অ্যাকশন ব্যাটালিয়ন -১০-এর সদর দপ্তর বুড়িগঙ্গা নদীর একটি গুরুত্বপূর্ণ চ্যানেলের অংশ হওয়ার কারণে তাদের আসল স্থানটি বাতিল করার পরে তাকে একটি অবস্থান খুঁজে বের করার দায়িত্ব দেওয়া হয়েছিল। তিনি ২০১৪ সালে জগন্নাথ বিশ্ববিদ্যালয়ের অবৈধভাবে দখলকৃত সম্পত্তি পুনরুদ্ধারের জন্য গঠিত কমিশনের অংশ ছিলেন।
হারুন বাংলাদেশ অ্যাডমিনিস্ট্রেটিভ সার্ভিস অ্যাসোসিয়েশনের সাবেক সাধারণ সম্পাদক। গণমাধ্যমে দেওয়া এক বিবৃতিতে তিনি সংসদ সদস্য নিক্সন চৌধুরীর সঙ্গে সরকারি কর্মকর্তাদের বাকবিতণ্ডার পর বিচার দাবি করেন।
হারুন তিন বছর প্রধানমন্ত্রীর কার্যালয়ে দায়িত্ব পালন করেন। তিনি ২০১৯ সালে স্বাস্থ্য ও পরিবার কল্যাণ মন্ত্রণালয়ের চিকিৎসা শিক্ষা ও পরিবার কল্যাণ বিভাগের সচিব ছিলেন। 
হারুন এবং বাংলাদেশের প্রধানমন্ত্রীর মুখ্য সচিব আহমেদ কায়কাউস ২৪ আগস্ট ২০২১ তারিখে সিলেটে DBL গ্রুপ কর্তৃক শ্রীহট্ট অর্থনৈতিক অঞ্চলের উদ্বোধন করেন। হারুন গণমাধ্যমকে জানান, চট্টগ্রামের বঙ্গবন্ধু শেখ মুজিব শিল্প নগরের জন্য ১৫৩ জন বিনিয়োগকারীর কাছ থেকে প্রস্তাব পেয়েছেন। তিনি বাংলাদেশ ইনস্টিটিউট অব গভর্নেন্স অ্যান্ড ম্যানেজমেন্টের পরিচালক ছিলেন।
মারুতি মেরা দোস্ত

মারুতি মেরা দোস্ত মানিক্য রাজু লিখিত ও পরিচালিত এবং অভিমন্যু সিং দ্বারা প্রযোজিত। ২০০৯ সালের হিন্দি ভাষার একটি চলচ্চিত্র। ছবিতে অভিনয় করেচরম ঋত্বিকা সাহ, চন্দ্রচূড় সিং, সুস্মিতা এরিক এ নন্দা, মুখার্জী, মুরলি শর্মা, সমীক্ষা, শাহবাজ খান, বিন্দু দারা সিং।
বান্দরবান সরকারি বালিকা উচ্চ বিদ্যালয়

বান্দরবান সরকারি বালিকা উচ্চ বিদ্যালয় বাংলাদেশের বান্দরবান জেলার একটি সরকারি উচ্চ বিদ্যালয়। 
১৯৭৭ সালে বান্দরবান জেলার মেয়েদের শিক্ষার ব্রত নিয়ে প্রতিষ্ঠিত হয় বান্দরবান সরকারি বালিকা উচ্চ বিদ্যালয়। এখন পর্যন্ত বান্দরবান পার্বত্য জেলায় এটি একমাত্র সরকারি বালিকা উচ্চ বিদ্যালয়। ১ আগস্ট, ১৯৯২ সালে বিদ্যালয়টি সরকারিকরণ করা হয়। 
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ১৮টি শাখা রয়েছে। এরমধ্যে প্রভাতী শাখায় ৯টি এবং দিবা শাখায় ৯টি শাখা রয়েছে।
বিদ্যালয়টিতে শুধুমাত্র মেয়েদের অধ্যয়নের সুযোগ থাকে। 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ৭৮.৪৪%। 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়। 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর। 
এ বিদ্যালয়ে ০৩টি সংগঠন আছে।
বর্মী বর্ষপঞ্জি

বর্মী বর্ষপঞ্জি ( , , অথবা , ; বর্মী অব্দ (BE) বা মিয়ানমার অব্দ (ME)) হল একটি চান্দ্র বর্ষপঞ্জি যেখানে মাসগুলি চান্দ্র মাসের উপর ভিত্তি করে এবং বছরগুলি পার্শ্ববর্তী বছরের উপর ভিত্তি করে গঠিত। পঞ্জিটি মূলত হিন্দু পঞ্জিকার একটি পুরানো সংস্করণের উপর ভিত্তি করে গঠিত। তবে এটি ভারতীয় পদ্ধতির নয়, বরং মেতোনীয় চক্রের একটি সংস্করণ। তাই পঞ্জিটিতে "অনিয়মিত" ব্যবধানে অধিমাস এবং অধিদিন যোগ করে মেতোনীয় চক্রের কাছাকাছি গ্রীষ্মমণ্ডলীয় বছরের সাথে হিন্দু পঞ্জিকার পার্শ্বীয় বছরগুলিকে সামঞ্জস্য করতে হয়।
৬৪০ খ্রিস্টাব্দে শ্রী ক্ষেত্র রাজ্যে এটিকে "পিউ" অব্দও বলা হত। ১৯ শতকের শেষের দিকে আরাকান, ল্যান না, জিশুয়াংবান্না, ল্যান শাং, সিয়াম এবং কম্বোডিয়ার অন্যান্য মূল ভূখণ্ডের দক্ষিণ-পূর্ব এশীয় রাজ্যগুলিতে সরকারী পঞ্জিকা হিসেবেও এটি ব্যবহৃত হয়েছিল।
বর্তমানে, বর্ষপঞ্জিটি মিয়ানমারে গ্রেগরীয় বর্ষপঞ্জির পাশাপাশি দুটি সরকারি বর্ষপঞ্জির একটি হিসাবে ব্যবহৃত হয়। এটি এখনও বর্মী নববর্ষের মতো ঐতিহ্যবাহী ছুটির দিনগুলি এবং অন্যান্য ঐতিহ্যবাহী উৎসবগুলিকে চিহ্নিত করতে ব্যবহৃত হয়, যার মধ্যে অনেকগুলি বর্মী বৌদ্ধ প্রকৃতির।